Dokter wat ma van Tembisa-10 ondersoek, 'g'n ginekoloog' | Maroela Media
Die dokter wat bevestig het dat die 37-jarige Gosiame Thamara Sithole, ma van die omstrede Tembisa-10, inderdaad swanger was en 'n onlangse keisersnee ontvang het, is glo nie eers 'n gekwalifiseerde ginekoloog nie.
Dr. Mpho Pooe het Sithole aan die begin van die maand, op aandrang van Independent Media, ondersoek en glo bevind sy het wel 'n keisersnee ondergaan. Sy het Woensdag tydens 'n konferensie van Independent Media dit bevestig.
Dokters van die Steve Biko- akademiese hospitaal en verbonde aan die Universiteit van Pretoria (UP) het 'n dag ná die konferensie in 'n verklaring bevestig Pooe is volgens die rekords van die Medisyneskool van Suid-Afrika (CMSA) nie as 'n verloskundige en ginekoloog gekwalifiseer nie. Daar is boonop geen rekord van die kinders se geboorte by Tembisa-hospitaal, soos Independent Media beweer, nie.
Luidens die verklaring was nie een van hul mediese personeel betrokke by die geboorte en voorgeboortelike of nageboortesorg van 'n pasiënt met meer as agt babas nie.
Independent Media volstaan by berigte in Pretoria News wat daarop dui dat die babas in Tembisa-hospitaal gebore is. Die groep voer boonop nou aan dat daar 'n moontlikheid is dat die babas slagoffers van 'n mensehandelsindikaat in Gauteng is.
Tienlinge uiters skaars
Volgens medici van die Universiteit van Pretoria is die spontane voorkoms van vierlinge en meer uiters skaars.
"Die natuurlike voorkoms van vierlinge sal na raming in 1 uit 600 000 geboortes voorkom, terwyl 'n vyfling waarskynlik net een keer in 15 tot 20 miljoen geboortes sal voorkom," lui die verklaring.
"Die gemiddelde duur van swangerskap vir vroue wat 'n vierling dra, is 31 weke. Slegs vier swangerskappe waar die ma nege babas gedra het, is voorheen in die mediese geskiedenis aangemeld. In twee van hierdie swangerskappe het geen van die babas oorleef nie."
'n Vrou het wel onlangs in Mali geboorte aan 'n negeling geskenk. Die babas het by geboorte tussen 500 – 1 000 g geweeg. Die babas is op 30 weke gebore.
Die storie is deurspek van onjuisthede waarvan die minste is dat die 'pa' haar man is.
Ag asb nie Lees waardig ni, ni berig gelees ni gee net kommentaar. Maroela gee asb nuus wat wel belangrik is, ni di gemors ni Asb.
Daai dokter se van gee sy aard van kwalifikasie weg
Independent Media, sy voorsitter en die joernalis moet net bewyse bring. Beide se geloofwaardigheid is onfer ernstge verdenking. Want die hospitaal het geen sodanige rekords nie, en niemand het nog ENIGE kind gesen Dis so eenvoudig.
Daar WAS NIE 10 babas nie. Daar was nie eers een baba nie! Waaneer gaan die bog en lig storie end kry?